ในฐานะที่เป็นพลเมืองที่ถูกส่งไปอยู่แถวหน้าสุดของดาวเคราะห์โลก ณ ขณะนี้
และเป็นทีมสำรวจกลุ่มแรกที่ได้ขึ้นไปประจำอยู่บนสถานีอวกาศอัลฟ่า
พวกเราเริ่มการเดินทางเพื่อการสำรวจและค้นหาด้วยความสำเร็จดียิ่ง
และได้ปูฐานอันมั่นคงให้แก่รุ่นต่อไปที่จะเดินทางมาและอยู่อาศัย
ในสถานที่อันไกลโพ้นจากดาวเคราะห์บ้านนี้
เรากำลังเปิดประตูทางเข้าออกสู่อวกาศ
เพื่อมวลมนุษยชาติ
ในขณะที่พวกเราเดินทางรอบโลกทุกๆ 90 นาที
เราเห็นโลกที่ปราศจากเส้นแบ่งเขตแดน และเราฝันอยากจะเห็น
ทุกชาติเผ่าพันธุ์ ร่วมมือกันสร้างสันติภาพและความสามัคคีปรองดอง
แม้โลกของเราได้เปลี่ยนแปลงไปอย่างรวดเร็ว
แต่กลุ่มนักบินอวกาศในสถานีอวกาศนานาชาติISSนี้ ได้เป็นเครื่องพิสูจน์ว่า ชาติต่างๆสามารถทำงานและอยู่ร่วมกันได้อย่างกลมเกลียว
ร่วมเสริมสร้างสันติภาพและความร่วมมือกันทั้งโลก เพื่อไปสู่เป้าหมายที่อยู่นอกโลกใบนี้
ในค่ำคืนนี้ พวกเราอยากจะแบ่งปันไปยังทุกๆคน
ถึงความโชคดีของเราที่ได้มีประสบการณ์ผจญภัยในอวกาศ
ถึงความพิศวงและความตื่นตาตื่นใจของเราเมื่อได้เพ่งมองลงมายังความงดงามของโลก
และความรู้สึกที่มั่นใจอย่างยิ่งว่า จิตใจของมนุษย์ไม่ว่าจะ ทำ จะเสาะหา ค้นหาอะไร แล้ว
มันไม่มีขีดจำกัด
แม้จะวิกฤติมีอยู่ทั่วทุกมุมโลก
แต่นี่เป็นเวลา ที่เราทุกคนควรจะคิดถึง
การร่วมมือร่วมใจกัน และสงวนรักษาดาวเคราะห์บ้านของเรา
วิวที่เราเห็นข้างบนนี้ มันช่างสวยงามเสียเหลือเกิน